קאסים חאפיז

קאסים חאפיז הוא נואם, סופר ופעיל פרו-ישראלי ציוני בריטי ממוצא פקיסטני. מתגורר בוויניפג שבקנדה.<ref></ref>

== ביוגרפיה ==
חאפיז נולד בדצמבר 1983 להורים פקיסטנים מוסלמים וגדל בנוטינגהאם שבאנגליה, בשכונה מוסלמית פקיסטנית ברובה. אמו הייתה עקרת בית שגידלה אותו ואת אחותו הגדולה, ואביו עבד בבקרת איכות במפעל. הוא אמר שהקהילה שלו לא הייתה קיצונית במיוחד, אלא קהילת מהגרים של מוסלמים פקיסטניים אדוקים, אולם "האנטישמיות תמיד הייתה ברקע".<ref name="Miller"></ref> חאפיז טוען שבביתו האנטישמיות הקיצונית ביותר באה מאביו, שהיה משבח את אדולף היטלר.<ref></ref>

== רדיקליות ==
חאפיז גדל בתקופה סוערת מאוד עבור העולם המוסלמי. בילדותו היו שני אירועים מרכזיים שהשפיעו על הקהילה בה הוא חי: פרסום ספרו של סלמאן רושדי "פסוקי השטן" בבריטניה ב-1988, והמלחמה בבוסניה.<ref name="Elhanan" /> הוא הפך לקיצוני בשנות העשרה שלו מהתעמולה של הקבוצות הרדיקליות סביבו, הוא נמשך בסופו של דבר לקבוצות רדיקליות ואימץ רעיונות אנטי-ישראליים ואנטישמיים.<ref></ref> כסטודנט באוניברסיטת נוטינגהאם, חאפיז הצטרף לחברה האסלאמית שבפגישות שארגנה, לדבריו, הוקרנו באופן קבוע תמונות של מוות והרס שביצעה ישראל נגד הפלסטינים. התמונות מעולם לא הוגדרו בקונטקסט או פורשו, והן שימשו רק לדלק לשנאה קיימת.<ref name="Elhanan"></ref>

== אקטיביזם ישראלי ==
נקודת המפנה של חאפיז התרחשה כאשר נתקל בחנות ספרים בספרו של אלן דרשוביץ "ישראל - כתב הגנה". הוא אמר ל-The Times of Israel:

"אמרתי לעצמי שאקרא את הטיעונים שלו ואפריך אותם בקלות".

אך הפרכת טיעוניו של דרשוביץ התבררה כקשה למדי עבור חאפיז. לאחר חודשים של מחקר אינטנסיבי על תולדות ישראל והסכסוך הישראלי-פלסטיני, הוא היה כה מבולבל רגשית עד שעזב את עבודתו ואת לימודיו.

בסופו של דבר נסע חאפיז לישראל בשנת 2007 כדי לראות את המציאות, עדיין מקווה לאמת את עמדותיו הקודמות נגד ישראל.<ref></ref> אבל מה שהוא ראה בישראל שינה את חייו. הוא תיאר זאת בריאיון ל-ynet:

"לא נתקלתי במדינת אפרטהייד גזענית, אלא להפך. התמודדתי עם בתי כנסת, מסגדים וכנסיות, עם יהודים וערבים שחיים יחד, עם מיעוטים שממלאים תפקידים ענקיים בכל תחומי החיים בישראל, מהצבא למערכת המשפט. זה היה פוקח עיניים וזו לא הייתה ישראל הציונית המרושעת שסיפרו לי עליה".<ref></ref>

"ראיתי דמוקרטיה סוערת, מודרנית, ליברלית. מלאה בפגמים, בהחלט, אבל הגונה ביסודה... יותר מדי אנשים על הפלנטה הזאת אכולים באותה שנאה שכילתה אותי. לימדו אותם לבוז למדינת היהודים - מוסלמים בגלל דתם, אחרים על ידי הפרופסורים או קבוצות הסטודנטים שלהם".<ref></ref>

לדברי חאפיז, "רחוק מלהיות קל להיות מוסלמי ציוני באנגליה". חאפיז אמר שהוא הודח לשוליים על ידי קהילתו ומשפחתו.<ref>Myron Love. British Muslim Zionist pulls no punches. CJN. February 14, 2012</ref><ref>Faith Kaplan, A British Muslim Speaks Out About Jews and Israel. Winnipeg Jewish Review. February 13, 2012.</ref><ref>[http://english.alarabiya.net/articles/2012/06/04/218564.html British 'Muslim Zionist' tackles anti-Israel bias, blames ignorance]. Al Arabiya. 04 June 2012</ref> חאפיז ביקר בקמפוסים של אוניברסיטאות ברחבי בריטניה והציג את הרצאתו, "היום שבו הפסקתי לשנוא את ישראל - וידויים של רדיקל לשעבר".<ref>[http://www.standwithus.co.il/news.asp?id=135 Nationwide Campus Tour with Kasim Hafeez] </ref> בראיון ל-Jewish Telegraph אמר חאפיז: "זה לא קשור להיותי פרו-ישראלי או פרו-אמת, אני רק רוצה שהעובדות יישמעו. ישראל היא מדינה דמוקרטית. למוסלמים בישראל יש זכויות... רובנו לא יכולים להשפיע על מה שיקרה בישראל, אנחנו לא יכולים לעצור את נפילת הרקטות מעזה או לגבש תהליך שלום. אבל אנחנו יכולים להתמודד עם הדה-לגיטימציה והדמוניזציה של ישראל".<ref></ref>

הוא המשיך וייסד קמפיין למען ישראל, שאותו סגר ב-2013 כיוון שהרגיש שיש די משאבים זמינים והוא לא צריך להכפיל מאמצים. חאפיז נאם ברחבי העולם כולל ב-2013 בפורום הגלובלי למאבק באנטישמיות.<ref></ref> הוא הופיע ברדיו ובטלוויזיה ובתקשורת המודפסת.

חאפיז הוא תומך גלוי בזכות קיומה של ישראל<ref></ref> ומאז 2021, מפיק פודקאסט שבועי שבמהלכו הוא דן בסוגיות הקשורות לישראל ולמזרח התיכון.<ref></ref> הוא היה משמיע רת עמדותיו במיוחד בנוגע ל"טבח המתועב ב-7 באוקטובר" ו"ההיקף הנורא של האלימות המינית המרושעת של חמאס נגד נשים ישראליות".<ref></ref> כמו כן, הוא מתח ביקורת על "אמריקאים צעירים שמריעים לאלימות נגד יהודים".<ref></ref>

== נוצרים מאוחדים למען ישראל ==
בשלב מסוים ב-2014 חאפיז הצטרף לסגל של נוצרים מאוחדים למען ישראל ועדיין מועסק שם כיום. במסגרת עבודתו בנוצרים מאוחדים למען ישראל הוא המשיך לנאום בקמפוסים ולהתפרסם בעיתונות המודפסת.<ref name="fsunews.com"></ref>

במרץ 2019 פנה חאפיז למועצת האומות המאוחדות לזכויות אדם, ותקף את ההטיה נגד ישראל תוך התייחסות לחוויותיו האישיות של שקרים ששמע על מדינת היהודים.<ref></ref>

העבודה עבור ארגון נוצרי העלתה שאלות בנוגע לאמונתו של חאפיז. בכמה מאמרים שנכתבו עד מרץ 2019 נקבע שחאפיז הוא מוסלמי.<ref></ref> במדיה החברתית שלו הוא אומר שהוא לא מוסלמי ולא רוצה שיתייחסו אליו כאל ציוני מוסלמי.<ref></ref> חאפיז מחשיב את עצמו כנוצרי.<ref></ref>

== קישורים חיצוניים ==

* 
* 

== הערות שוליים ==

קטגוריה:ציונים בריטים
קטגוריה:פקיסטנים